Open Sud de France
Open Sud de France profesionalni je muški teniski turnir iz kategorije ATP 250 (pobjednik dobija 250 bodova na ATP-ovoj rang-listi). Jedan je od tri turnira iz serije ATP 250 koji se organizira u Francuskoj; druga dva su ATP Marseille i ATP Metz. Osnovan je 1987. u Lyonu i održavao se svakog oktobra u Sportskoj dvorani Gerland sve do 2010, kad je premješten u Montpellier. Trenutno se održava u Areni Montpellier, koja ima kapacitet 7.500 gledalaca. Izdanje za 2011. nije održano iz razloga što je termin turnira prebačen iz oktobra 2011. na januar 2012.